ཟླ་འོད་ལྟ་བུ་དག་བྱ།
ལུས་ཀྱི་སྲོག་གཅོད་སོགས་གསུམ་དང་། ལུས་སྐྱེད་བྱེད་རྩ་ཡི་སྒྲིབ་པ་དག སྐུ་
རྡོ་རྗེའི་བྱིན་རླབས་ཞུགས། བུམ་དབང་ཐོབ། དབང་དོན་གྱི་ཡེ་ཤེས་རྟོགས་
ཚོགས་སྒྱུ་འཕྲུལ་དྲྭ་བར་དག སྣང་སྟོང་གི་ཡེ་ཤེས་རྒྱུད་ལ་སྐྱེས། སྣང་གྲག་རིག་
283

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
གསུམ་ལྷ་སྔགས་ཡེ་ཤེས་ཀྱི་འཁོར་ལོར་གྲོལ། ལམ་བསྐྱེད་རིམ་བསྒོམ་པ་ལ་
དབང་། འབྲས་བུ་གནས་སྐབས་རྣམ་སྨིན་དང་མཐར་ཐུག་སྤྲུལ་སྐུའི་གོ་འཕང་
གི་སྐལ་བ་རྒྱུད་ལ་བཞག ཨཱཿཡིག་ལས་འོད་ཟེར་གློག་དམར་ལྟར་འཕྲོས། ངག་
གི་རྫུན་སོགས་བཞི་དང་། ངག་སྐྱེད་བྱེད་རླུང་གི་སྒྲིབ་པ་དག གསུང་རྡོ་རྗེ་
སོགས། དབང་དོན་གསལ་སྟོང་གི་ཡེ་ཤེས་རྒྱུད་ལ་སྐྱེས། རླུང་འབྱུང་འཇུག་
གནས་གསུམ་སྔགས་སུ་གྲོལ། ཧཱུཾ་ཡིག་ལས་འོད་ཟེར་སྤོས་རིང་གི་དུད་པ་ལྟ་བུ།
ཡིད་ཀྱི་བརྣབ་སེམས་སོགས་གསུམ་དང་ཡིད་སྐྱེད་བྱེད་ཐིག་ལེའི་སྒྲིབ་པ་དག་
སོགས། དབང་དོན་གྱི་ཡེ་ཤེས་བདེ་སྟོང་གི་ཡེ་ཤེས་རྒྱུད་ལ་སྐྱེས། རྟོག་ཚོགས་
བདེ་སྟོང་གི་ངང་དུ་གྲོལ། ཧཱུྃ་ཡིག་ལས་ཧཱུཾ་ཡིག་གཉིས་པ་སོགས། ཀུན་གཞིའི་
ལས་དང་ཀུན་གཞིའི་རྣམ་པར་ཤེས་པའི་སྒྲིབ་པ་དང་འཁོར་གསུམ་དུ་འཛིན་པ་
ཤེས་བྱའི་སྒྲིབ་པ་དག་སོགས། དབང་དོན་རང་བྱུང་གི་ཡེ་ཤེས་རྒྱུད་ལ་སྐྱེ་བ་ཡིན།
ཟླ་བས། གང་ཚེ་སྐྱེ་མེད་དེ་ཉིད་ཡིན་ཞིང་བློ་ཡང་སྐྱེ་བ་དང་བྲལ་བ། །ཞེས་དང༌།
ཨ་བུའི་ཞལ་ནས། ཕུང་པོའི་མཚན་ཉིད་དབྱིངས་ཀྱི་སྤངས་ཞེ་ན། །དེ་ལས་
གཞན་དུ་ཕུང་པོའི་སྟོང་བས་ཅི། །བརྟགས་པས་སྟོང་པ་མཐར་ཐུག་དོན་མིན་
ན༑ ༑ཞེས་པའི། ཡེ་ཤེས་རྒྱུད་ལ་སྐྱེས། སྒོ་གསུམ་ཐ་དད་དུ་འཛིན་པའི་རྟོག་པ་
ཆོས་ཉིད་དུ་གྲོལ་སོགས་སོ། །བསྡུ་རིམ་ནི། འདུན་པའི་འཕོ་བ་དང་གནད་གཅིག་
པས། ནམ་ཞིག་སོགས་བསྡུ་རིམ་ལ་གསལ་སྣང་ཐོན་པ་རྫོགས་རིམ་ཐུན་མོང་
བའི་ཕྲ་བའི་རྣལ་འབྱོར་ཡིན་ནོ། །རྗེས་ཐོབ་ཟ་ཉལ་འགྲོ་འདུག་ལ་སོགས་པ་
རྣམས་ལ་ལམ་དུ་འཁྱེར་དགོས། མདོར་ན་དག་སྣང་ལམ་དུ་ཁྱེར་དགོས་པ་ཡིན།
དེས་ན་སྐྱིད་སྡུག་རྒྱུ་འབྲས་གཉིས་ཀ་བླ་མའི་མོས་གུས་ཀྱིས་ལམ་དུ་ཁྱེར་དགོས།
284

སྙིང་ཐིག་སྔོན་འགྲོའི་ཁྲིད་ཡིག་ཀུན་བཟང་བླ་མའི་ཞལ་ལུང་གི་ཟིན་བྲིས།
སྐྱིད་རྒྱུ་འབྲས་གཉིས་བྱུང་ན་བླ་མའི་བཀའ་དྲིན་དྲན་ནས་གསོལ་བ་འདེབས།
ཅི་ཟ་ཅི་འཐུང་གི་ཕུད་ཀྱིས་མཆོད་ནས་ཐམས་ཅད་བླ་མའི་བཀའ་དྲིན་དུ་བལྟ།
སྡུག་རྒྱུ་འབྲས་གཉིས་བྱུང་ན་བླ་མའི་མོས་གུས་ཀྱིས་ལམ་དུ་ཁྱེར་དགོས། དད་
པ་དང་མོས་གུས་སོགས་མ་འོང་ན་བླ་མ་ལ་གསོལ་བ་བཏབ་སྟེ་དད་པ་མོས་གུས་
སོགས་འོང་བར་གསོལ་བ་འདེབས། བྱིང་ན་བླ་མ་ལ་གསོལ་བ་འདེབས། རྒོད་
ན་བླ་མ་ལ་གསོལ་བ་འདེབས། ལུས་གནད་ལྟ་སྟངས་ཀྱང་བྱིང་རྒོད་ཀྱི་གཉེན་
པོ་བཞིན་བསྟེན། ལྟ་བ་ལ་ལེགས་ཉེས་ཐེ་ཚོམ་བྱུང་ན་བླ་མ་ལ་གསོལ་བ་
འདེབས། སྒོམ་པ་ལ་བཟང་ངན་བྱུང་ན་བླ་མ་ལ་གསོལ་བ་འདེབས། སྤྱོད་པ་ལ་
བླང་དོར་བྱུང་ན་བླ་མ་ལ་གསོལ་བ་འདེབས། ལྟ་སྒོམ་སྤྱོད་གསུམ་གྱི་གེགས་
གཉིས་འཛིན་བྱུང་ན་བླ་མ་ལ་གསོལ་བ་འདེབས། ན་ཚ་དང་གདོན་བགེགས་ལ་
སོགས་པའི་མི་འདོད་པ་ཅི་བྱུང་བ་ཐམས་ཅད་བླ་མའི་ཐུགས་ཡེ་ཤེས་ཀྱི་རྣམ་

རོལ་དུ་ཤར་བ་ཡིན་པའི་དག་སྣང་གིས་འདྲེ་དང་རྒྱལ་འགོང་ལ་སོགས་པ་བླ་
མར་བསྒོམ་སྟེ་གསོལ་བ་འདེབས། དེས་ན་ཁམས་འདུས་དད་པས་གསོ། རྐྱེན་
ངན་ལམ་དུ་ཁྱེར་གསུངས་པ་བཞིན། མདོར་ན་སྐྱིད་ཁྱག་སྡུག་ཁྱག་ཞིག་གི་སྒོ་
ནས་ཐམས་ཅད་བླ་མའི་རང་བཞིན་དུ་བལྟས་ནས་མོས་གུས་དང་གསོལ་འདེབས་
བྱེད་པ་ཡིན་ནོ། །
285

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
༈ བདུན་པ་ཉེ་ལམ་འཕོ་བའི་རིམ་པ།
དངོས་གཞིའི་ཆ་ལག་འཕོ་བ་ནི། རིག་པ་རྐྱེན་ཁར་འཆོར་དུས་སུ་འཕོ་ལུང་
དགོས་ལ། མི་འཆོར་བར་རིག་པ་གཏན་སྲིད་ཟིན་དུས་འཕོ་བ་མི་དགོས། དེས་
ན༑ ལམ་སྦྱང་བ་དམན་ལ་འཕོ་བས་བསུ། ཞེས་པ་རྫོགས་རིམ་ནཱ་རོ་ཆོས་དྲུག་
ལས་བློ་ཆོད་འཕོ་བ་ཡིན་ཏེ། དཔེར་ན་མ་གཅིག་ལ་བུ་བདུན་ཡོད་ཀྱང་བུ་གཅིག་
ན་བ་ལ་ལྷག་པར་བརྩེ་བ་བཞིན། ལས་དང་ཉོན་མོངས་པའི་ཤུགས་དྲགས་པའི་
སེམས་ཅན་རྣམས་ལ་རྒྱལ་བ་རྣམས་ཤིན་ཏུ་བརྩེ་བས་སྡིག་པོ་ཆེ་བཙན་ཐབས་
སུ་འཕོ་བའི་གདམས་པ་མ་བསྒོམ་སངས་རྒྱས་ཟེར་ཡང་བསྐྱེད་རྫོགས་གཞན་
བསྒོམ་མི་དགོས་མ་གཏོགས་འཕོ་བ་རང་གི་དམིགས་པ་བསྒོམ་དགོས། རབ་
ཆོས་སྐུ་རྒྱས་འདེབས་ཀྱི་འཕོ་བའི་གང་ཟག་མཐོང་ལམ་ཆོས་ཉིད་ཀྱི་བདེན་པ་
མཐོང་བའི་འཕགས་པ་རྣམས་ཀྱི་འཕོ་ལུགས་ཡིན་ཏེ། ཚེ་འདི་ལ་གནས་ལུགས་
མ་བཅོས་པའི་ལྟ་བ་རྒྱུད་ལ་སྐྱེས་ནས་ཉིན་མཚན་ཁོར་ཡུག་ཏུ་འགྲོ་བའི་གང་
ཟག་དེ་ཀ་དག་ཁྲེགས་ཆོད་ཀྱི་གྲོང་འཕོ་གྲོང་འཇུག་གི་འཕོ་བའི་མན་ངག་གིས་
འཕོ་བའམ། ལྷུན་གྲུབ་ཐོད་རྒལ་གྱིས་འོད་གསལ་སྦུབ་འཇུག་གི་མན་ངག་གིས་
འཕོ་བ་ཡིན། དེ་ལྟར་རིག་པ་ལ་རང་དབང་མ་ཐོབ་ཅིང་ཉིན་སྣང་ཙམ་ཆོད་ཀྱང་
མཚན་སྣང་མི་ཆོད་པའི་གང་ཟག་དམ་ཚིག་རྣམ་པར་དག་པ་དེ་འཆི་བའི་ཚེ་ཕྱི་
ནང་གི་ཐིམ་རིམ་རྣམས་དང་སྣང་མཆེད་ཐོབ་གསུམ་རྣམས་རྫོགས་པའི་རྗེས་སུ་
286

སྙིང་ཐིག་སྔོན་འགྲོའི་ཁྲིད་ཡིག་ཀུན་བཟང་བླ་མའི་ཞལ་ལུང་གི་ཟིན་བྲིས།
འཆི་སྲིད་ཆོས་སྐུའི་འོད་གསལ་སྟོན་གནམ་སློང་བྱེད་ཀྱི་རྐྱེན་གསུམ་དང་བྲལ་
བ་ལྟ་བུའི་གཞི་དུས་མའི་འོད་གསལ་འཆར་ཞིང་ཚེ་འདིའི་འོད་གསལ་བུ་ལྟ་
བུའི་སྐྱེལ་མ་བྱས་ནས་འོད་གསལ་མ་བུ་མཇལ་ཞིང་ཀ་དག་དང་པོའི་གཞི་ཐོག་
ཏུ་གྲོལ་བ་ཡིན། ཐོད་རྒལ་གྱི་ཉམས་སྣང་གོང་འཕེལ་གྱི་སྣེ་ཟིན་པའི་གང་ཟག་
དེ་འཆི་བའི་ཚེ་འཆི་སྲིད་ཆོས་སྐུའི་འོད་གསལ་འཆར་དུས་ད་ལྟ་རྟོགས་པ་མ་
རྟོགས་པའི་སྟོབས་ཀྱིས་འཆི་སྲིད་ཀྱི་འོད་གསལ་དང་པོ་ངོས་མི་ཟིན་ཞིང་གྲོལ་
མི་ཐུབ་ལ་ཆོས་ཉིད་དག་པའི་བར་དོ་འཆར་དུས་ངོ་ཤེས་ཤིང་མཉམ་པར་བཞག་
པས་ལྷུན་གྲུབ་ཀྱི་སྣང་བ་ལས་གྲོལ་བ་ཡིན། དེས་ན་རབ་ཚེ་འདིར་གྲོལ་བ་དང་
འབྲིང་བར་དོར་གྲོལ་བ་གཉིས་ཀ་རབ་ཆོས་སྐུ་ལྟ་བ་རྒྱས་འདེབས་ཀྱི་འཕོ་བའི་
གྲངས་སུ་བགྲང་བ་ཡིན། འབྲིང་ལོངས་སྐུ་བསྐྱེད་རྫོགས་ཟུང་འཇུག་གི་འཕོ་བ་
ནི༑ རྫོགས་རིམ་གྱི་ཡེ་ཤེས་ཀྱི་སྣེ་ཟིན་པ་སྦྱོར་ལམ་ངེས་འབྱེད་ཆ་བཞི་གང་ལ་
སླེབས་པ་སྦྱོར་ལམ་ཡེ་ཤེས་རྒྱུད་ལ་སྐྱེ་བའི་སྒྱུ་ལུས་ལ་འཇུག་ལྡང་ནུས་པའམ།
མིན་ཀྱང་ངོ་སྤྲོད་ནས་རྩལ་སྣང་དག་པ་ལྷའི་བསྐྱེད་རྫོགས་ཟུང་འཇུག་ལ་གོམས་
པ་དེ་འཆི་ཁར་བསྐྱེད་རིམ་བསྡུ་རིམ་བྱེད་པ་ལྟར་སྒྱུ་ལུས་འོད་གསལ་དུ་བསྡུས་
ནས། ཚེ་འདིར་དཔེའི་འོད་གསལ་རྒྱུད་ལ་སྐྱེ་ཡོད་ན་བར་དོ་དོན་གྱི་འོད་གསལ་
རྒྱུད་ལ་སྐྱེས་ནས་དེའི་རྗེས་ཐོབ་ཡི་དམ་གྱི་སྐུ་སློབ་པའི་ཟུང་འཇུག་ཕྱག་ཆེན་
ལ་ལྡང་ནས་གྲོལ་བ་རྣམས་ཡིན། ཐ་མ་སྤྲུལ་སྐུ་ཚད་མེད་ཐུགས་རྗེས་འཕོ་བ་ནི་
དབང་ཐོབ་དམ་ཚིག་དང་ལྡན་པ་ལྟ་བ་ལ་གོ་བ་ལེགས་པར་ཆགས་པའི་ཚོགས་
ལམ་པ་ལས་དང་པོ་པ་བསྐྱེད་རིམ་ལ་ཡང་མོས་པ་ཙམ་ལམ་དུ་བྱེད་པ་དེས་འཆི་
སྲིད་ཀྱི་འོད་གསལ་དང་ཆོས་ཉིད་གཉིས་ལ་གྲོལ་བའི་གདེང་མེད་ཀྱང་བར་
287

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
དོར་སྐྱབས་འགྲོ་དང་བླ་མ་ལ་གསོལ་བ་འདེབས་པའི་སྒོ་ནས་མངལ་སྒོ་ངན་པ་
རྣམས་དགག་བཟང་པོ་འདམ་ཞིང་སྙིང་རྗེ་དང་བྱང་ཆུབ་སེམས་ཀྱིས་འཕེན་པས་
དག་པའི་ཞིང་དུ་འཕོ་བའམ་མིན་ཡང་ཕ་མ་ཆོས་ལྡན་གྱི་མངལ་དུ་སྐྱེ་བ་སྤྲུལ་
པའི་སྐུར་སྐྱེ་བ་ལེན་ཞིང་ཕྱི་མ་དེར་གྲོལ་བ་ཡིན། ཐ་མལ་པ་འདུ་ཤེས་སུམ་ལྡན་
གྱི་འཕོ་བ་ནི་ལས་དང་པོ་པ་དམ་པའི་ཆོས་ལ་མོས་པ་ཙམ་བྱེད་པ། སྐྱེ་འཆི་བར་
དོ་ཕྱི་མ་རྣམས་ཀྱི་གྲོལ་བའི་ལམ་རྟགས་དང་མི་ལྡན་པ་རྣམས་ཀྱི་འཕོ་ལུགས་
ཡིན། འདུ་ཤེས་གསུམ་ནི། རྩ་དབུ་མ་ལ་ལམ་གྱི་འདུ་ཤེས། གནས་བདེ་བ་ཅན་
ལ་གནས་ཀྱི་འདུ་ཤེས། རྣམ་པར་ཤེས་པ་ལ་མགྲོན་པོའི་འདུ་ཤེས་གསུམ་གྱི་སྒོ་
ནས་འཕོ་བ་ཡིན། དེ་ལྟར་འཕོ་བ་ལ་འཆི་ལྟས་བྱུང་ན་ལན་གསུམ་དུ་བཟློག་
ཨེ་ཐུབ་བལྟ། དེ་ནས་བཟློག་མ་ནུས་ན་ཡོ་བྱད་ཐམས་ཅད་སྤོང་དག་བྱེད་ཁོམ་
ན་སྤོང་དག་བྱེད། མ་ཁོམ་ན་བློས་ཡོངས་སུ་བཏང་སྟེ་ཆགས་ཞེན་མེད་པར་བྱ་
དགོས། གཤིན་པོ་རྗེས་འཛིན་གྱི་འཕོ་བ་ནི་རྟོགས་པ་མཆོག་ལྡན་གྱི་གང་ཟག་
ཅིག་དགོས། འཕོ་བ་འདེབས་པའི་དུས་ཀྱང་ཕྱི་དབུགས་ཆད་ནས་ནང་དབུགས་
མ་ཆད་པའི་བར་དེར་འཕོ་བ་འདེབས་མཁན་དེ་རྟོགས་པ་དང་མ་ལྡན་ཡང་འཕོ་
བའི་དམིགས་པ་ཐེབས་པ་ཞིག་ཡིན་ན་ཕན་ཐོགས། དོན་དམ་བྱང་སེམས་དང་
མ་ལྡན་ཡང་། ཀུན་རྫོབ་བྱང་ཆུབ་ཀྱི་སེམས་ཡོད་ན་ཕན་ཐོགས། གལ་སྲིད་མ་
ཐོགས་ཀྱང་སེམས་དགེ་བ་ལ་ཉེས་པ་མེད་གསུངས་པ་བཞིན་ནོ། །དེས་ན་འཆི་
སྲིད་ཆོས་སྐུའི་ལམ་ཁྱེར་ཁྲེགས་ཆོད་ཡིན། ཆོས་ཉིད་དག་པའི་བར་དོའི་ལམ་
ཁྱེར་ཐོད་རྒལ། སྐྱེ་བ་སྤྲུལ་སྐུའི་ལམ་ཁྱེར་འཕོ་བ་དང་དག་སྣང་གཉིས་ཡིན། དེ་
ལྟ་བུའི་འཕོ་བ་དེ་ལ་སྦྱོང་བ་དང་ལས་ལ་སྦྱར་བ་གཉིས། སྦྱོང་དུས་རྟགས་མ་
288

སྙིང་ཐིག་སྔོན་འགྲོའི་ཁྲིད་ཡིག་ཀུན་བཟང་བླ་མའི་ཞལ་ལུང་གི་ཟིན་བྲིས།
ཐོན་གྱི་བར་དུ་སྦྱང་། དེ་ནས་མི་འཇོག་པར་སྲོད་ཀྱི་ཐུན་གྱི་མཇུག་རེ་རེ་བཞིན་
དུ་འཕོ་བའི་ངག་འདོན་མ་བཏོན་ཡང་དམིགས་པ་ཚར་རེ་ཆགས་མེད་བྱེད་
དགོས། ལས་ལ་སྦྱར་བ་འཆི་བའི་ནད་ཀྱིས་ཐེབས་ནས་འཆི་ཁ་ལ་རང་གིས་རང་
ཉིད་དག་པའི་ཞིང་དུ་འཕོ་བ་ཡིན་པས། ཐིམ་རིམ་སྐབས། སྣང་བའི་འོད་གསལ་
གྱི་དུས་སྒོ་ལྔའི་ཤེས་པ་ཡིད་ཤེས་ལ་ཐིམ། མཆེད་པའི་དུས་ཡིད་ཤེས་ཉོན་ཡིད་
ལ་ཐིམ། ཐོབ་པའི་དུས་ཉོན་ཡིད་ཀུན་གཞི་ལ་ཐིམ། ཉེར་ཐོབ་ཀྱི་དུས་ཀུན་གཞི་
འོད་གསལ་ལ་ཐིམ་པ་ཡིན། ཡོ་བྱད་སྤོང་དག་བྱེད། ཐོག་མེད་ནས་བསགས་
པའི་སྡིག་པ་ལ་བཤགས་སྦྱངས་བྱས་ནས། སྡིག་པ་ལ་ཆུང་བའི་འདུ་ཤེས་
བསྐྱེད། དགེ་བ་ལ་ཆེ་བའི་འདུ་ཤེས་བསྐྱེད། ཁྱད་པར་བླ་མ་དང་མཆེད་གྲོགས་

དང་འགལ་བ་ལ་བཤགས་པ་བྱེད། དགེ་རྩ་བྱང་ཆུབ་ཆེན་པོར་བསྔོ་ཞིང་། སྐྱེ་བ་
ནས་ཚེ་རབས་ཐམས་ཅད་དུ་ཐེག་པ་ཆེན་པོའི་ཆོས་དང་དགེ་བའི་བཤེས་གཉེན་
མཇལ་བར་སྨོན་ལམ་འདེབས། འཆི་ཁ་སྡུག་བསྔལ་གྱི་བར་དོ་ལ་མི་འཇིགས་
པར་དཔའ་གདེངས་བསྐྱེད་དེ་བདག་ད་སྔོན་སྐྱེ་ཤི་གྲངས་མེད་བྱེད་པ་དང་ད་
རེས་མི་འདྲ་སྟེ། བདག་གིས་ད་རེས་དལ་འབྱོར་གྱི་མི་ལུས་ཐོབ། མཚན་ལྡན་
གྱི་བླ་མ་མཇལ། ཟབ་མོའི་གདམས་པ་ཐོབ་ནས་འཕོ་བའི་མན་ངག་དང་ལྡན་
པས་དག་པའི་ཞིང་ཁམས་རྣམས་ལ་འགྲོ་བའི་གདམས་པ་ཡོད་པས་ད་རེ་དགའ་
སྙམ་དུ་སེམས་དཔའ་བསྐྱེད་དགོས། སྦྱོང་དུས་ཐུན་དང་ཐུན་མཚམས་ཕྱེ་ནས་
དུས་སྲོད་དང་ཕྱི་དྲོའི་དུས་ལ་སྦྱང་དགོས། སྔོན་འགྲོ་རྫོགས་ནས་རྡོ་རྗེ་འཆང་གི་
གོ་འཕང་མྱུར་ཐོབ་ཤོག་ཅེས་པའི་མཚམས་སུ་འཕོ་བ་སྦྱངས། ཐུན་གྱི་ཆ་གསུམ་
གྱི་ཆ་སྔ་མ་གཉིས་ལ་དམིགས་པ་ཁོ་ན་འཛིན། ཕྱི་མ་ཆ་གཅིག་ལ་འདོན་བསྒོམ་
289

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
སྦྲགས་མ་བྱེད། ཧི་ཀ་ནི་ཚེ་བསྟུང་བའི་སྒྲ་ཞིག་ཡིན། དེ་དུས་ལྟེ་འོག་གི་རླུང་
འཐེན། སྟོད་རླུང་བརྒྱང་། མིག་ཧད་པོར་གྱེན་དུ་བལྟ་བ་དགོས། རླུང་སེམས་
ཞེས་པ་གཡོ་བའི་ཆ་ནས་རླུང་། ཤེས་པའི་ཆ་ནས་སེམས་ཞེས་བཏགས་ཀྱང་ངོ་
བོ་གཅིག་ཡིན་པས་གསང་བ་སེམས་ཀྱི་སྟོང་རའམ་རླུང་སེམས་བསྡུ་བའི་དུས་
སེམས་དེ་ཧྲཱིཿཡིག་དམར་པོར་གྱུར་སོང་བར་བསམ་པ་ལས་གཞན་ཞིག་བལྟས་
ཡོད་པའི་རྣམ་པ་བསམ་མི་ཉན། འོད་དཔག་མེད་ཀྱི་ཁྲི་རྨ་བྱ་ཆེན་པོ་བརྒྱད་ཀྱི་
བཏེགས་པའི་བར་རྣམས་སུ་རིགས་ལྔའི་ཕྱག་མཚན་འཁོར་ལོ་རྡོ་རྗེ་སོགས་
གསལ། ཀློང་སྙིང་ལ་འོད་དཔག་མེད་གཙོ་བོ་གཅིག་པུ། གནམ་ཆོས་ལ་སེམས་
དཔའ་གཉིས། འཇའ་ཟུག་མ་ལ་བརྒྱུད་པའི་བླ་མ་རྣམས་དང་བཅས་པ་གསལ།
འདུན་པའི་འཕོ་བ་ཟ་ཉལ་འགྲོ་འདུག་ལ་སོགས་པ་དུས་དང་རྣམ་པ་ཀུན་ཏུ་འདུ་
ཤེས་གསུམ་ལྡན་གྱི་སྒོ་ནས། སངས་རྒྱས་འོད་དཔག་མེད་ལ་གསོལ་བ་འདེབས།
བདེ་བ་ཅན་དུ་སྐྱེ་བར་བྱིན་གྱིས་རློབས། ཞེས་རྟག་ཏུ་རིག་པ་སྤྱི་བོར་གཏད་པ་
ཡིན། དེ་ལྟར་སྦྱངས་ནས་འཕོ་བའི་གེགས་བྱུང་དུས། སྟེང་རླུང་མནན། འོག་
རླུང་གློད། ལྟེ་བའི་རླུང་བརྒྱང་། འབྲུ་གསུམ་རྡོ་རྗེའི་བཟླས་པ་བྱ། སེམས་རྐང་
མཐིལ་དུ་གཏད། ལྟ་སྟངས་ཀྱང་ཐུར་དུ་ཕབ་ནས་བལྟས་ན་གེགས་སེལ་བ་
ཡིན། དེ་ལྟར་མཚུངས་མེད་བླ་མ་དམ་པ་མཚན་བརྗོད་པར་དཀའ་བ་དོན་གྱི་
སླད་དུ་མཚན་ནས་སྨྲས་ན་ལུང་རྟོགས་བསྟན་པའི་ཉི་མ་རྒྱལ་མཚན་དཔལ་
བཟང་པོའི་ཞལ་སྔ་ནས་༼ ཀཿཐོག་མཁན་ཆེན་ངག་དབང་དཔལ་བཟང་ངམ་ཚུལ་ཁྲིམས་རྒྱ་མཚོ་
དང་སྔགས་ཀྱི་མཚན་པདྨ་ལས་འབྲེལ་རྩལ། མཆན། ༽རང་ལོ་བཅོ་བརྒྱད་ཐོག་འཇུག་པ་
སེམས་བསྐྱེད་མན་ཆད་རྒྱས་པར་ཐོབ་ནས་ཡན་ཆད་རྣམས་མ་ཐོབ། དེའི་ཕྱིར་ལོ་
290

སྙིང་ཐིག་སྔོན་འགྲོའི་ཁྲིད་ཡིག་ཀུན་བཟང་བླ་མའི་ཞལ་ལུང་གི་ཟིན་བྲིས།
ཟླ་བ་གཉིས་ཀྱི་བར་དུ་རྒྱས་བཤད་མཛད་ནས་རྡོར་སེམས་ཡན་ཆད་ཚང་བར་
ཐོབ་དུས་བླ་མ་སྐུ་ཁམས་འཁྲུགས་ནས་མཇུག་མ་རྫོགས་ཀྱང་། དོན་དུ་སྔ་ཕྱི་
གཉིས་ཀ་བྱས་ནས་ཆ་ཚང་བ་ཞིག་ཐོབ་པ་ཡིན་པས་དེ་དུས་ཀྱི་ཟིན་བྲིས་མགོ་
མེད་མཇུག་མེད་ཅིག་ཡོད་པ་དེ་མཁན་རིན་པོ་ཆེ་པདྨ་རྒྱལ་མཚན་དང༌།༼ ཀཿཐོག་
དྲི་མེད་ཞིང་སྐྱོང་དབོན་པོ་མཁས་བཙུན་བཟང་གསུམ་མངའ་བ། མཆན། ༽སྤྲུལ་སྐུ་པད་ནོར་༼དཔལ་
ཡུལ་གྲུབ་དབང་པདྨ་ནོར་བུའི་སྤྲུལ་། དཔལ་ཆེན་འདུས་པ་རྩལ། མཆན། ༽རྣམ་པ་གཉིས་ཀྱིས་
དོན་གཉེར་ཆེར་མཛད་ནས་བྲི་དགོས་ཞེས་བཀས་བསྐུལ་བ་དང་། བཀའ་དྲིན་
གསུམ་ལྡན་བླ་མ་རིན་པོ་ཆེ་སྟོབས་ལྡན་གྱིས་༼ ཉག་བླ་བསྟན་མཁས་ཡོན་ཏན་གྱིས་ཕྱུག་
པའི་རྒྱལ་མཚན་འོད་ཟེར། མཆན། ༽བཀའ་ཕེབས་སྤྱི་བོར་བསྩལ་བ་བཅས་བཀའ་ནན་
ལྡོག་ཏུ་མ་བཟོད་ནས་ཤ་ཟིན་སྤུ་ཟིན་བྱས་ནས་མཁན་མིང་ངག་དབང་དཔལ་
བཟང་ངམ་འོད་གསལ་རིན་ཆེན་སྙིང་པོ་པདྨ་ལས་འབྲེལ་རྩལ་གྱིས་བྲིས་པས་
ཀུན་ལ་ཁ་དགེ་བར་གྱུར་ཅིག ཐོག་མཐའ་བར་གསུམ་དུ་དགེ་ཞིང་བཀྲ་ཤིས་
པར་གྱུར་ཅིག །
291

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།